
Nr. 9248 din 21.08.2024


                                                  Raport de specialitate 

                     Analizând Proiectul de Hotărâre și Referatul de aprobare întocmit de către Primarul Municipiului Marghita  rezultă necesitatea adoptării unei hotărâri privind aprobarea amplasamentului punctului de lansare a rachetelor antigrindină și încheierii contractului de comodat între Municipiul Marghita  şi Ministerul Agriculturii şi Dezvoltării Rurale - Direcţia Sistemului Naţional Antigrindină şi de Creştere a Precipitaţiilor; 
                    Proiectul de hotărâre a fost elaborat în baza prevederilor: 
-art.66 din Legea nr. 173/2008 privind intervențiile active în atmosferă; 
-art.2146 din Noul Cod Civil- Legea nr. 287/2009 republicată; 
-art.129 alin.(2), lit.c) și alin.(6) lit.b), art.139 alin.,(3) lit.g) din Ordonanța de Urgență a Guvernului nr.57/2019 privind Codul administrativ cu modificările și completările ulterioare; 
                   Având în vedere cererea nr. 2894 din 23.04.2024 a Autorității pentru Administrarea Sistemului Național Antigrindină și de Creșterea Precipitațiilor (AASNACP) prin care solicită amplasarea unui punct de lansare a rachetelor antigrindină, care va face parte din Sistemul Național Antigrindină și de Creștere a Precipitațiilor, ca parte componentă a Unității de Combatere a Căderilor de Grindină Sălaj-Bihor și punerea la dispoziție, în regim de folosință gratuită a terenului solicitat în suprafață de 2400 mp, cu coordonatele identificate si stabilite de comun acord cu Autoritatea , printr-un contract de comodat, pe durata folosirii acestuia în scopul combaterii căderilor de grindină; 
                 În considerarea celor arătate mai sus; 
În temeiul prevederilor art.136 alin.(8) lit.b) din Ordonanța de Urgență a Guvernului nr.57/2019 privind Codul administrativ cu modificările și completările ulterioare; 
[bookmark: _GoBack]Propunem Consiliului local al Municipiului Marghita  spre analiză şi aprobare Proiectul de hotărâre privind aprobarea amplasamentului punctului de lansare a rachetelor antigrindină și încheierii contractului de comodat între Municipiul Marghita  şi Ministerul Agriculturii şi Dezvoltării Rurale - Direcţia Sistemului Naţional Antigrindină şi de Creştere a Precipitaţiilor.
                     Compartiment cadastru
                         Ing. Călin SOCACIU

